**RASEINIŲ RAJONO SAVIVALDYBĖS ADMINISTRACIJOS**

**ŠVIETIMO IR SPORTO SKYRIUS**

**AIŠKINAMASIS RAŠTAS**

**Dėl TARYBOS sprendimo „DĖL DIDŽIAUSIO LEISTINO DARBUOTOJŲ, DIRBANČIŲ PAGAL DARBO SUTARTIS, PAREIGYBIŲ SKAIČIAUS RASEINIŲ VIKTORO PETKAUS PAGRINDINĖJE MOKYKLOJE PATVIRTINIMO“ projekto**

2020 m. liepos 31.d.

Raseiniai

|  |
| --- |
| **1. Parengto projekto tikslai ir uždaviniai.** |
| Parengto projekto tikslas – pakeisti Raseinių rajono savivaldybės tarybos 2019 m. rugsėjo 26 d. sprendimą Nr. TS-275 „Dėl didžiausio leistino darbuotojų, dirbančių pagal darbo sutartis, pareigybių skaičiaus Raseinių Viktoro Petkaus pagrindinėje mokykloje patvirtinimo“, siekiant užtikrinti priešmokyklinio ugdymo prieinamumą.  Parengto projekto uždavinys – teikti Raseinių rajono savivaldybės tarybai tvirtinti sprendimo projektą, kuriuo keičiamas Raseinių rajono savivaldybės tarybos savivaldybės tarybos 2019 m. rugsėjo 26 d. sprendimas Nr. TS-275 „Dėl didžiausio leistino darbuotojų, dirbančių pagal darbo sutartis, pareigybių skaičiaus Raseinių Viktoro Petkaus pagrindinėje mokykloje patvirtinimo“ patvirtintas didžiausias leistinas darbuotojų, dirbančių pagal darbo sutartis, pareigybių skaičius Raseinių Viktoro Petkaus pagrindinėje mokykloje.  Vadovaujantis Raseinių rajono savivaldybės tarybos 2020 m. vasario 20 d. sprendimu Nr. TS-36 „Dėl leidimo Raseinių Viktoro Petkaus pagrindinėje mokykloje steigti priešmokyklinio ugdymo grupes“, nuo 2020 m. rugsėjo 1 d. mokykloje steigiamos 2 (dvi) priešmokyklinio ugdymo grupės: 1 (viena) 10,5 valandos trukmės ir 1 (viena) 6 valandų trukmės per dieną. Todėl reikalingi 2,6 etatų priešmokyklinio ugdymo mokytojo, 1,31 etato priešmokyklinio ugdymo mokytojo padėjėjo, 0,25 etato meninio ugdymo mokytojo ir 0,25 etato kūno kultūros pedagogo.  Vadovaujantis Raseinių rajono savivaldybės tarybos 2020 m. gegužės 21 d. sprendimo Nr. TS-144 „Dėl Raseinių rajono savivaldybės ugdymo įstaigų etatų normatyvų patvirtinimo“ 2 priedu, mokytojo padėjėjo etatas steigiamas, jei grupėje ugdomi 1–2 mokiniai, turintys didelių ir labai didelių specialiųjų ugdymosi poreikių. Priešmokyklinėje grupėje bus vienas ugdytinis, kuriam reikalinga nuolatinė mokytojo padėjėjo pagalba (vien šiam mokiniui reikalingas vienas mokytojo padėjėjo etatas), todėl reikia papildomo 1,0 mokytojo padėjėjo etato.  Vadovaujantis Raseinių rajono savivaldybės tarybos 2020 m. balandžio 9 d. sprendimu Nr. TS-92 „Dėl Raseinių Viktoro Petkaus pagrindinės mokyklos struktūros pertvarkos“ nuo š. m. rugsėjo 1 d. uždarius Paupio daugiafunkcį centrą, etatų sumažės.  Dėl šių priežasčių Raseinių Viktoro Petkaus pagrindinėje mokykloje nuo 2020 m. rugsėjo 1 d. didės didžiausias leistinas darbuotojų, dirbančių pagal darbo sutartis, pareigybių skaičius 1,41 etato (buvo 85,11 etatai, numatoma – 86,52 etato) (žr. pridedamą pareigybių sąrašą). |
| **2. Kokių pozityvių rezultatų laukiama.** |
| Nuo 2020 m. rugsėjo mėn. patvirtinus Raseinių Viktoro Petkaus pagrindinės mokyklos darbuotojų etatų skaičių, bus sudaryta galimybė daugiau vaikų patekti į Raseinių miesto darželius, kadangi atidaromos 2 priešmokyklinio ugdymo grupės Raseinių Viktoro Petkaus pagrindinėje mokykloje.  Įsteigus mokytojo padėjėjo etatą bus suteikta kokybiška ir savalaikė pagalba mokyklos mokiniams. |
| **3. Galimos neigiamos priimto projekto pasekmės ir kokių priemonių reikėtų imtis, kad tokių pasekmių būtų išvengta.** |
| Neigiamų pasekmių nenumatoma. |
| **4. Jeigu reikia atlikti sprendimo projekto antikorupcinį vertinimą, sprendžia projekto rengėjas, atsižvelgdamas į Teisės aktų projektų antikorupcinio vertinimo taisykles.** |
| Antikorupcinio vertinimo atlikti nereikia. |
| **5. Projekto rengimo metu gauti specialistų vertinimai ir išvados, ekonominiai apskaičiavimai (sąmatos) ir konkretūs finansavimo šaltiniai.** |
| Vadovaujantis 2020 m. gegužės 21 d. Raseinių rajono savivaldybės tarybos sprendimo Nr. TS-144 „Dėl Raseinių rajono savivaldybės ugdymo įstaigų etatų normatyvų patvirtinimo“ 2 priedu Raseinių Viktoro Petkaus pagrindinei mokyklai papildomai skiriamiems etatams reikalingos lėšos:     |  |  |  |  |  |  |  |  |  | | --- | --- | --- | --- | --- | --- | --- | --- | --- | | **Pareigybė** | **Etatas** | **Koeficientas** | **DU** | **Sodra** | **Viso vienam mėn.:** | **DU** | **Sodra** | **Viso keturiems mėn.:** | | **Vienam mėn.** | **Vienam mėn.** | **Keturiems mėn.** | **Keturiems mėn.** | | Meninio ugdymo mokytojas | 0,16 | 5,72 | 161,08 | 2,34 | 163,41 | 644,30 | 9,34 | 653,64 | | Kūno kultūros pedagogas | 0,25 | 5,72 | 251,68 | 3,65 | 255,33 | 1006,72 | 14,60 | 1021,32 | | Mokytojo padėjėjas | 1 | 4,00 | 704,00 | 10,21 | 714,21 | 2816,00 | 40,83 | 2856,83 | | **Iš viso:** | **1,41** |  | **1116,76** | **16,19** | **1132,95** | **4467,02** | **64,77** | **4531,79** |   Sprendimo projektas suderintas su Raseinių rajono savivaldybės administracijos direktoriaus pavaduotoja, pavaduojančia administracijos direktorių, Teisės, personalo ir civilinės metrikacijos skyriaus vyriausiuoju specialistu, Bendrųjų reikalų ir informacinių technologijų skyriaus vyriausiuoju specialistu (kalbos tvarkytoju). Pastabų nėra. |
| **6. Numatomo teisinio reguliavimo poveikio vertinimas (norminio pobūdžio teisės aktams).** |
| Nereikalingas. |
| **7. Projekto autorius ar autorių grupė.** |
| Raseinių rajono savivaldybės administracijos Švietimo ir sporto skyriaus vedėja Modesta Lukoševičienė ir Raseinių Viktoro Petkaus pagrindinės mokyklos direktoriaus pavaduotoja ugdymui, laikinai einanti direktoriaus pareigas Vida Linkytė |

Raseinių rajono savivaldybės administracijos

Švietimo ir sporto skyriaus vedėja Modesta Lukoševičienė

Aiškinamojo rašto priedas

**RASEINIŲ VIKTORO PETKAUS PAGRINDINĖS MOKYKLOS ETATINIŲ PAREIGYBIŲ SĄRAŠAS IR ETATŲ SKAIČIUS**

|  |  |  |  |  |
| --- | --- | --- | --- | --- |
| **Eil. Nr.** | Pareigybių sąrašas | Etatų skaičius | | |
| 2020-07-16 | Planuojama padidinti | 2020-09-01 |
| 1. | Direktorius | 1,0 | - | 1,0 |
| 2. | Direktoriaus pavaduotojas ugdymui | 2,0 | - | 2,0 |
| 3. | Mokytojas | 45,61 | - | 45,61 |
| 4. | Logopedas | 1,5 | - | 1,5 |
| 5. | Specialusis pedagogas | 1,0 | - | 1,0 |
| 6. | Socialinis pedagogas | 2,0 | - | 2,0 |
| 7. | Psichologas | 1,0 | - | 1,0 |
| 8. | Bibliotekininkas | 2,0 | - | 2,0 |
| 9. | **Mokytojo padėjėjas** | 1,5 | **+1,0** | **2,5** |
| 10. | **Priešmokyklinio ugdymo mokytojas** | **-** | **+2,6** | **2,6** |
| 11. | **Priešmokyklinio ugdymo mokytojo padėjėjas** | **-** | **+1,31** | **1,31** |
| 12. | **Meninio ugdymo mokytojas** | **-** | **+0,25** | **0,25** |
| 13. | **Kūno kultūros pedagogas** | **-** | **+0,25** | **0,25** |
| 14. | Ūkvedys | 1,0 | - | 1,0 |
| 15. | Raštinės administratorius, raštvedys, sekretorius, archyvaras | 2,0 | - | 2,0 |
| 16. | Pailgintos mokymosi dienos grupės auklėtojas | 2,0 | - | 2,0 |
| 17. | Laborantas | 1,0 | - | 1,0 |
| 18. | Kompiuterinių sistemų specialistas | 1,0 | - | 1,0 |
| 19. | Duomenų bazių administratorius | 0,25 | - | 0,25 |
| 20. | Rūbininkas | 1,5 | - | 1,5 |
| 21. | Valytojas | 9,75 | - | 9,75 |
| 22. | Pastatų ir sistemų priežiūros, einamojo remonto darbininkas (elektrikas, santechnikas, darbininkas) | 2,0 | - | 2,0 |
| 23. | Kiemsargis | 1,0 | - | 1,0 |
| 24. | Vairuotojas | 2,0 | - | 2,0 |
|  | **Iš viso etatų** | **81,11** | **+5,41** | **86,52** |
| 1. | Direktoriaus pavaduotojas ugdymui | 0,5 | -0,5 | - |
| 2. | Auklėtojas | 1,0 | -1,0 | - |
| 3. | Specialistas kultūrai | 0,5 | -0,5 | - |
| 4. | Specialistas sportui | 0,5 | -0,5 | - |
| 5. | Darbininkas | 0,5 | -0,5 | - |
| 6. | Valytojas | 1,0 | -1,0 | - |
|  | **Iš viso etatų Raseinių Viktoro Petkaus pagrindinės mokyklos Paupio daugiafunkciame centre** | 4 | -4 | - |
|  | **Iš viso** **etatų Raseinių Viktoro Petkaus pagrindinėje mokykloje** | **85,11** | **Trūksta +1,41** | **86,52** |

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_**